**Padeži**

**Odredi padeže svim sklonidbenim riječima.**

Filip je sjedio na stijeni nedaleko od plaže. Gledao je beskrajno plavetnilo pred sobom. Sunce polako potone u more i zažari ga svojom vrelinom… odnekud doleprša leptir pa sjedne Filipu na rame. Dječak se obradovao te se tiho nasmijao. Vjerovao je da leptir donosi sreću.

**2. Podcrtaj imenice i odredi rod, broj i padež.**

Filip, dječak bez roditelja, živi u domu za djecu i mladež.

Često sjedi na klupi ispred željezničke postaje maštajući o dalekim gradovima.

Kad su počeli praznici, Filip je otputovao na more.

Zbog straha od vožnje vlakom, odlučio je poći na ljetovanje autobusom.

**3. Podcrtaj zamjenice i odredi vrstu i padež.**

**Breze moga oca**

Oče moj,

breze

što si ih posadio

u dnu naše njive

eno stasale kao djevojke za udaju.

Bijele im se vjenčanice

poput ivanjskih noći

prepunih mjesečine.

Prozračne im košulje istkane

od mojih i tvojih najljepših snova.

Oče moj, one me ljepotom mame

i ja ne mogu odoljeti

da ih ne zagrlim

za tebe

i za sebe.